open-index/open-wikipedia-markdown huggingface dataset:
ডাব্লিউডাব্লিউই নেটওয়ার্ক

**ডাব্লিউডাব্লিউই নেটওয়ার্ক** হলো একটি সাবস্ক্রিপশন ভিত্তিক ভিডিও স্ট্রিমিং সেবা যেটির মালিক ডাব্লিউডাব্লিউই। এই ধারণাটি সম্পর্কে মূলত ২০১১ সালে ঘোষণা করা হয়, জানুয়ারি ৪ ২০১৪ সালে ডাব্লিউডাব্লিউই ঘোষণা করে এই নেটওয়ার্কটি ফেব্রুয়ারি ২৪ তারিখে যুক্তরাষ্ট্রে উদ্বোধন করা হবে। জুলাই ৩১ তারিখে অস্ট্রেলিয়া, কানাডা, নিউজিল্যান্ড, হংকং, সিঙ্গাপুর, মালয়েশিয়া, মেক্সিকো, স্পেন, তুরস্কতে এই সেবাটি সরাসরি হয়। আগস্ট ১৭ তারিখে বিশ্বের অন্যান্য দেশে এই সেবাটি চালু করা হয়। এটি অপ্রত্যাশিত ভাবে জানুয়ারি ১৩, ২০১৫ তে যুক্তরাজ্য এবং আয়ারল্যান্ড এ চালু হয় যা পরিকল্পনার থেকে কয়েক সপ্তাহ আগে, এবং পূর্ব পরিকল্পনা থেকে দেরিতে যেটি নভেম্বরে চালু হওয়ার কথা ছিল। ডাব্লিউডাব্লিউই নেটওয়ার্ক ২৪ ঘণ্টা স্ট্রিমিং করা যায়।

## অনুষ্ঠান সমূহ
### আসল অনুষ্ঠান
#### ডাব্লিউডাব্লিউই ইভেন্ট
* সকল ডাব্লিউডাব্লিউই প্রতি-দর্শনে-পরিশোধ অনুষ্ঠানসমূহের সরাসরি সম্প্রচার।
* সব ডাব্লিউডাব্লিউই নেটওয়ার্ক এক্সক্লুসিভ ইভেন্টসমূহের সরাসরি সম্প্রচার।
* সকল ডাব্লিউডাব্লিউই প্রতি-দর্শনে-পরিশোধ এবং ডাব্লিউডাব্লিউই নেটওয়ার্ক এক্সক্লুসিভ অনুষ্ঠানসমূহের প্রাক শো।
* ডাব্লিউডাব্লিউই ২০৫ লাইভ এর ১ ঘণ্টার ইন রিং অনুষ্ঠান যেটি ক্রুসারওয়েট ডিভিশনকে প্রদর্শন করে।
* ডাব্লিউডাব্লিউই এনএক্সটির ইন রিং অনুষ্ঠান যেটি এনএক্সটির উন্নয়ন শাখা প্রদর্শন করে। এর সাথে বিশেষ সরাসরি পর্ব সমূহ প্রচার করা।
* ডাব্লিউডাব্লিউই এনএক্সটি ইউকে - এক ঘণ্টার ইন রিং অনুষ্ঠান এনএক্সটি ইউকে ব্র্যান্ডের জন্য।
* ডাব্লিউডাব্লিউই মেইন ইভেন্ট - এক ঘণ্টার ইন রিং অনুষ্ঠান যেখানে র ব্র্যান্ডের কুস্তিগিররা থাকে। পর্ব গুলো তিন সপ্তাহ পুরনো হয় (মূল সম্প্রচার "হুলু" তে)
* ডাব্লিউডাব্লিউই মিশ্র ম্যাচ চ্যালেঞ্জ - একটি মৌসুমি টুর্নামেন্ট যেটিতে মিক্সড ট্যাগ টিম ম্যাচ অনু্ষ্ঠিত হয়। পর্ব গুলো দুইদিন পর সম্প্রচারিত  হয় (মুল সম্প্রচার "ফেসবুক ওয়াচে")
* মাঈ ইয়ং ক্লাসিক - মৌসুমি টুর্নামেন্ট ৩২ জন নারী কুস্তিগির নিয়ে আয়োজিত হয়।

## তথ্যসূত্র

বিষয়শ্রেণী:ডাব্লিউডাব্লিউই
বিষয়শ্রেণী:সাবস্ক্রিপশন চাহিদা ভিডিও সেবা
বিষয়শ্রেণী:প্লেস্টেশন ৪ সফটওয়্যার
বিষয়শ্রেণী:২০১৪-এ প্রতিষ্ঠিত ইন্টারনেট সম্পত্তি
বিষয়শ্রেণী:ইন্টারনেট টেলিভিশন চ্যানেল
মিনিমালিজম (কম্পিউটিং)

কম্পিউটিংয়ে **মিনিমালিজম** হলো হার্ডওয়্যার ও সফটওয়্যার ডিজাইনে মিনিমালিস্ট মূলনীতি ও ভাবাদর্শের প্রয়োগ। এ দিক থেকে, মিনিমালিজম হলো এমন সিস্টেম ডিজাইন করা যা যতটুকু সম্ভব ন্যূনতম হার্ডওয়্যার ও সফটওয়্যার রিসোর্স ব্যবহার করে।

## ব্যবহার
ব্যবহারকারীকে সংশয়ে ফেলতে পারে এমন বাটন ও ডায়লগ বক্স সরানোর মাধ্যমে ডেভেলপাররা ব্যবহারকারী ইন্টারফেস তৈরী করতে পারে। মাঝেমধ্যে মিনিমালিজম দৃশ্য শিল্পেও ব্যবহার করা হয়, বিশেষত হার্ডওয়্যার ডিভাইসের ইন্ডাস্ট্রিয়াল ডিজাইন অথবা সফটওয়্যার থিমে।

কিছু ডেভেলপার এমন প্রোগ্রাম তৈরী করার চেষ্টা করেছে, যা অল্প কিছু লাইনের কোডে নির্দিষ্ট একটি কার্য নির্বাহ করতে সক্ষম অথবা নির্দিষ্ট একটি প্ল্যাটফর্মে সবচেয়ে ক্ষুদ্র আয়তনের কম্পাইল্ড এক্সিকিউটেবল ফাইল তৈরী করা। কিছু গ্নু/লিনাক্স ডিস্ট্রিবিউশন মিনিমালিজমকে তাদের একটি লক্ষ্য হিসেবে উল্লেখ করে। আলপিন লিনাক্স, আর্চ লিনাক্স, পাপ্পি লিনাক্স, বোধি লিনাক্স, ক্রাঞ্চব্যাং লিনাক্স, ডাইমবোলিক এবং ড্যাম স্মল লিনাক্স তেমনই কিছু ডিস্ট্রো। ইউনিক্স সিস্টেমের প্রাথমিক উন্নয়নও কম-ক্ষমতাসম্পন্ন হার্ডওয়্যারে হয়েছিলো। ড্যানিস রিচি ও কেন থম্পসনের মতে এটিই ডিজাইনে শৈল্পিকতা এনেছিলো। 

## তথ্যসূত্র

বিষয়শ্রেণী:সফটওয়্যার উন্নয়ন দর্শন
বিষয়শ্রেণী:কম্পিউটারের শ্রেণি
কাটাবাড়ী ইউনিয়ন

**কাটাবাড়ী ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।

## আরও দেখুন
বাগমতী প্রদেশ

**বাগমতী প্রদেশ** (**बागमती प्रदेश**) নেপালের নতুন সংবিধান অনুসারে গঠিত সাতটি প্রদেশের অন্যতম। ২০১৫ সালের ২০ সেপ্টেম্বর এই প্রদেশ গঠিত হয়। নেপালের রাজধানী কাঠমান্ডু এই প্রদেশেই অবস্থিত। বাগমতী প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে প্রদেশ নং ১, পশ্চিমে গণ্ডকী প্রদেশ এবং দক্ষিণে প্রদেশ নং ২ ও ভারতের বিহার রাজ্য অবস্থিত। ২০১৮ সালের ১৭ জানুয়ারি মন্ত্রীসভার বৈঠকে হেটৌডাকে প্রদেশের অস্থায়ী রাজধানী হিসেবে ঘোষণা করা হয়। ২০২০ সালের জানুয়ারিতে সংখ্যাগরিষ্ঠের ভোটে প্রদেশ নং ৩ এর নামকরণ করা হয় **বাগমতী প্রদেশ**।

## ভূ-প্রকৃতি ও জলবায়ু
এই প্রদেশের ভূ-প্রকৃতি পার্বত্য অঞ্চলময়। সুউচ্চ গৌরীশঙ্কর, লাংতাং, জুগাল ও গণেশ পর্বত এ প্রদেশে অবস্থিত। প্রদেশের আয়তন ২০,৩০০ বর্গ কিলোমিটার, যা নেপালের মোট আয়তনের প্রায় ১৪%। সমুদ্রপৃষ্ঠ থেকে ভূমির উচ্চতা পর্ণমোচী, সরলবর্গীয় বন ও আলপাইন বনের জন্য সহায়ক। সমুদ্র-পৃষ্ঠ থেকে উচ্চতার উপরে তাপমাত্রা নির্ভর করে। সাধারণত গ্রীষ্মকালে বৃষ্টিপাত হয়।

## সরকার ও প্রশাসন
নেপালের নতুন সংবিধান অনুসারে প্রদেশ নং ৩ এর প্রধান প্রশাসনিক কর্মকর্তা হলেন গভর্নর, প্রদেশ সরকারের প্রধান হলেন মুখ্যমন্ত্রী এবং প্রদেশের বিচার বিভাগের প্রধান হলেন পাটন উচ্চ আদালতের প্রধান বিচারপতি। প্রদেশ নং ৩ এর বর্তমান গভর্নর অনুরাধা কৈরালা, মুখ্যমন্ত্রী ডোরমনি পৌডেল এবং পাটন উচ্চ আদালতের প্রধান বিচারপতি হলেন টেক বাহাদুর মোকতান প্রদেশ নং ৩ এর প্রদেশ সভার আসন সংখ্যা ১১০টি। কেন্দ্রীয় প্রতিনিধি সভার ৩৫ জন সদস্য এই প্রদেশ থেকে নির্বাচিত হন।

অন্যান্য প্রদেশের মতো, প্রদেশ নং ৩ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ সভার অস্থায়ী কার্যালয় হেটৌডার আঞ্চলিক শিক্ষা অধিদপ্তরে অবস্থিত।

## প্রশাসনিক বিভাগসমূহ

প্রদেশ নং ৩ এ মোট তেরোটি জেলা রয়েছে। প্রতিটি জেলার প্রশাসনিক দায়িত্ব পালন করেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৩-এ একটি মহানগর, একটি উপ-মহানগর, ৪১টি নগর ও ৭৪ টি গ্রামপালিকা রয়েছে।

প্রদেশ নং ৩ এর জেলাসমূহ হলো:
# কাঠমান্ডু জেলা
# কাভ্রেপলাঞ্চোক জেলা
# চিতবন জেলা
# দোলখা জেলা
# ধাদিঙ জেলা
# নুয়াকোট জেলা
# ভক্তপুর জেলা
# মকবানপুর জেলা
# রসুয়া জেলা
# রামেছাপ জেলা
# ললিতপুর জেলা
# সিন্ধুপালচোক জেলা
# সিন্ধুলী জেলা

## জনসংখ্যার উপাত্ত

প্রদেশ নং ৩ জনসংখ্যার দিক থেকে নেপালের সর্ববৃহৎ প্রদেশ। নেওয়ার, তামাং, শেরপা, থারু, চেপাং, জিরেল, ব্রাহ্মণ, ছেত্রী প্রভৃতি বৈচিত্র‍্যময় সংস্কৃতির জাতিসত্তার মানুষ এখানে বাস করে। ২০১৭ সালের প্রতিনিধি সভা ও প্রদেশ সভা নির্বাচনে এই প্রদেশ থেকে সর্বাধিক সংখ্যক ভোটার অংশ নেয়।

সাধারণত জেলার বা শহরের নামানুসারে প্রদেশের অধিবাসীদের বিশেষায়িত করা হয়। তবে সমগ্র প্রদেশকে নির্দেশ করতে *নেপালমন্ডলী* নামটি ব্যবহৃত হয়।

## আরো দেখুন
* নেপালের জেলাগুলির তালিকা
* নেপালের প্রদেশসমূহ

## তথ্যসূত্র

বিষয়শ্রেণী:নেপালের প্রদেশ
বিষয়শ্রেণী:বাগমতী প্রদেশ
বিষয়শ্রেণী:২০১৫-এ নেপালে প্রতিষ্ঠিত
বিষয়শ্রেণী:২০১৫-এ প্রতিষ্ঠিত রাষ্ট্র ও অঞ্চল
শাহাদাত হোসেন চৌধুরী

**শাহাদাত হোসেন চৌধুরী** (এএফডব্লিউসি, পিএসসি, টিই) বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল যিনিবাংলাদেশ নির্বাচন কমিশনের একজন কমিশনার হিসেবে দায়িত্ব পালন করেন। 

## প্রারম্ভিক জীবন
শাহাদাত হোসেন ১৯৫৯ সালে নোয়াখালী জেলার কোম্পানীগঞ্জ উপজেলায় জন্মগ্রহণ করেন। তার পিতার নাম আলী ইমাম চৌধুরী এবং মাতার নাম ফেরদৌস আরা বেগম। এই দম্পতির পাঁচ সন্তানের মধ্যে শাহাদাত দ্বিতীয়। ১৯৭৪ সালে বসুরহাট সরকারি এএইচসি উচ্চ বিদ্যালয় থেকে প্রথম বিভাগে মাধ্যমিক এবং ১৯৭৬ সালে চট্টগ্রাম কলেজ থেকে উচ্চ মাধ্যমিক পাশ করেন। পরবর্তীতে চট্টগ্রাম বিশ্ববিদ্যালয় থেকে স্নাতক ডিগ্রী অর্জন করেন।

## কর্মজীবন
শাহাদাত হোসেন ১৯৮০ সালে বাংলাদেশ সেনাবাহিনীতে যোগদান করেন। ১৯৮২ সালে তিনি বাংলাদেশ সেনাবাহিনীতে সিগন্যাল কোরে কমিশন লাভ করেন। তৎকালীন বিডিআরের চট্টগ্রাম ও দিনাজপুরের সেক্টর কমান্ডার হিসেবে দায়িত্ব পালন করেন। কর্মরত অবস্থায় তিনি লাইবেরিয়া ও সিয়েরা লিওনে জাতিসংঘের শান্তিরক্ষী মিশনে অংশগ্রহণ করেন। তিনি ভারতের সামরিক টেলিযোগাযোগ প্রকৌশল কলেজ থেকে প্রকৌশলী ডিগ্রী লাভ করেন। পরবর্তীতে ডিফেন্স সার্ভিসেস কম্যান্ড অ্যান্ড স্টাফ কলেজ থেকে পিএসসি এবং জাতীয় প্রতিরক্ষা কলেজ থেকে এএফডব্লিউসি ডিগ্রী লাভ করেন।

২০০৭ থেকে ২০১০ সালের জুন পর্যন্ত তিনি বাংলাদেশ সরকারের ছবিসহ ভোটার তালিকা হালনাগাদ ও জাতীয় পরিচয়পত্র প্রণয়ন প্রকল্পে জাতীয় প্রকল্প পরিচালক হিসেবে দায়িত্ব পালন করেন। ২০১০ সালের জুনে তিনি সেনাবাহিনী থেকে অবসরগ্রহণ করেন। অবসরগ্রহণের পর কিছুকাল জাতিসংঘ উন্নয়ন কর্মসূচীর অধীন আফগানিস্তানে কাজ করেন। ২০০৮ সালে নেপালের সাধারণ নির্বাচনে আন্তর্জাতিক পর্যবেক্ষক ও ২০১১ সালে আফগানিস্তানের সাধারণ নির্বাচনে পর্যবেক্ষকের ভূমিকা পালন করেন।

২০১৭ সালের ১৫ ফেব্রুয়ারিতে শাহাদাত হোসেন, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।

## ব্যক্তিগত জীবন
ব্যক্তিগত জীবনে শাহাদাত হোসেন, সারওয়াত চৌধুরীর সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:বাংলাদেশের নির্বাচন কমিশনার
বিষয়শ্রেণী:নোয়াখালী জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর ব্রিগেডিয়ার
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম কলেজের প্রাক্তন শিক্ষার্থী
নাকাই ইউনিয়ন

**নাকাই ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি ইউনিয়ন

এক নজরে নাকাই ইউনিয়নঃ কালের স্বাক্ষী বহনকারী গোবিন্দগঞ্জ উপজেলার একটি ঐতিহ্যবাহী অঞ্চল হলো নাকাই ইউনিয়ন। কাল পরিক্রমায় আজ নাকাই ইউনিয়ন শিক্ষা, সংস্কৃতি, ধর্মীয় অনুষ্ঠান, খেলা-ধুলা সহ বিভিন্ন ক্ষেত্রে নিজস্ব স্বকীয়তা আজ‌ও সমুজ্জল। 

**এক নজরে ইউনিয়নটি সম্পর্কে বিস্তারিত :** 

(ক)নাম-০৮নং নাকাই ইউনিয়ন পরিষদ

(খ) আয়তন-১৫(বর্গ কি.মি.)

(গ) লোকসংখ্যা- ৩৯২০০জন (প্রায়)

(ঘ) গ্রামের সংখ্যা- ১১টি

(ঙ) মৌজা সংখ্যা-১১টি 

(চ) হাট/বাজার সংখ্যা-০২টি

(ছ) উপজেলা সদর থেকে যোগাযোগের মাধ্যম-সি এনজি, রিক্সা, ভ্যান।

(জ) শিক্ষার হার- নগণ্য । 

(ঝ) তহসীল অফিস-১টি 

(ঞ) ডাকঘর-২টি

(ট) কমিউনিটি ক্লিনিক-০৩টি 

(ঠ) শিক্ষা প্রতিষ্ঠানসমূহ :

•কলেজ-২টি 

•সরকারী প্রাথমিক বিদ্যালয়-১৯টি

•বে-সরকারী রেজিঃ প্রাথমিক বিদ্যালয়-০৭টি

• উচ্চ বিদ্যালয়-০৩টি

•এবতেদায়ী মাদ্রাসা-০৫টি 

•দাখিল মাদ্রাসা-০৩টি
সাপমারা ইউনিয়ন

**সাপমারা ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
## ইতিহাস
গোবিন্দগঞ্জ উপজেলা সদর থেকে প্রায় ০৯ কিলোমিটার  উত্তর-পশ্চিমে এই ইউনিয়নের অবন্থান। কথিত প্রাচীনকালে এই ইউনিয়নে জঙ্গলে সাপে পরিপূর্ণ ছিল । স্থানীয়ভাবে সেখান থেকে সাপমারা নাম করন করা হয়।

## প্রশাসনিক এলাকা

## জনসংখ্যার উপাত্ত
## স্বাস্থ্য
## শিক্ষা
## কৃষি
## অর্থনীতি
## উল্লেখযোগ্য ব্যক্তি
মরহুম খন্দকার আজিজার রহমান,চেয়ারম্যান, সাপমারা ইউনিয়ন পরিষদ

## দর্শনীয় স্থান
১. সাহেবগঞ্জ বাগদা ফার্ম, 
২. অফিসের পরিত্যক্ত ভবন সমূহ
৩. দেওয়ান বাবার মাজার শরীফ, তরফ কামাল

## বিবিধ
## আরও দেখুন
* বাংলাদেশের ইউনিয়ন
## তথ্যসূত্র
দরবস্ত ইউনিয়ন, গোবিন্দগঞ্জ

**দরবস্ত ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।

## আয়তন
দরবস্ত ইউনিয়নের আয়তন ৩৫.১২ বর্গ কিলোমিটার।

## অবস্থান ও সীমানা
এ ইউনিয়নের পূর্বে তালুক কানুপুর ইউনিয়ন, পশ্চিমে কাটাবাড়ী ইউনিয়ন, উত্তরে হোসেনপুর ইউনিয়ন, দক্ষিণে গুমানীগঞ্জ ইউনিয়ন অবস্থিত। গোবিন্দগঞ্জ উপজেলা থেকে এ ইউনিয়নের দূরত্ব প্রায় ১৫ কিলোমিটার।

## ইতিহাস
১৯৩০ সালে দরবস্ত গ্রামের মরহুম মজিবর রহমান (বিএস সি) চেয়ারম্যান ছিলেন। তিনি তার গ্রামের নাম অনুসারে এই ইউনিয়নের নাম রাখেন দরবস্ত।

## প্রশাসনিক কাঠামো
দরবস্ত ইউনিয়ন গোবিন্দগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার গোবিন্দগঞ্জ থানার আওতাধীন। এটি জাতীয় সংসদের ৩২নং নির্বাচনী এলাকা গাইবান্ধা-৪ এর অংশ। এটি ২৬টি মৌজায় বিভক্ত।
;ওয়ার্ডভিত্তিক এ ইউনিয়নের গ্রামগুলো হলো

## জনসংখ্যার উপাত্ত
২০১১ সালের আদমশুমারি অনুযায়ী দরবস্ত ইউনিয়নের মোট জনসংখ্যা ৪৩,৭২৯ জন।

## শিক্ষা ব্যবস্থা
২০১১ সালের আদমশুমারি অনুযায়ী দরবস্ত ইউনিয়নের সাক্ষরতার হার ৭০%। এ ইউনিয়নে ২টি মাদ্রাসা, ৫টি মাধ্যমিক বিদ্যালয়, ২৬টি প্রাথমিক বিদ্যালয় ও ২টি বালিকা উচ্চ বিদ্যালয় রয়েছে।

### শিক্ষা প্রতিষ্ঠান
; উচ্চ বিদ্যালয়
* কোমরপুর উচ্চ বিদ্যালয়
* কালিতলা উচ্চ বিদ্যালয়
* বগুলাগাড়ি উচ্চ বিদ্যালয়
* বগুলাগাড়ি বালিকা উচ্চ বিদ্যালয়
* বিশুবাড়ি উচ্চ বিদ্যালয়
* বগুলাগাড়ী দ্বি-মুখী উচ্চ বিদ্যালয়
* বিশুবাড়ি কারিগরি কলেজ

; প্রাথমিক বিদ্যালয় 
* মাড়িয়া পাড়া সরকারি প্রাথমিক বিদ্যালয়
* বগুলাগাড়ী সরকারি প্রাথমিক বিদ্যালয়

## কৃষি
দরবস্ত ইউনিয়ন কৃষি নির্ভর একটি অঞ্চল। এখানকার মাটি ফসল উৎপাদনের জন্য খুবই উর্বর।

## অর্থনীতি
দরবস্ত ইউনিয়ন একটি কৃষি নির্ভর এলাকা। অর্থনীতি ৯০% কৃষি/ফসল আবাদ থেকে হয়।
### ব্যাংক
দরবস্ত ইউনিয়নে অবস্থিত ব্যাংকসমূহের তালিকা নিচে উল্লেখ করা হলো:

## হাট-বাজার
দরবস্ত ইউনিয়নের হাট-বাজারসমূহ:
* কোমরপুর হাট
* কাটাখালি বালুয়া হাট
* হরিতলা হাট
* চরকতোলা হাট
* কালিতলা বাজার

## দর্শনীয় স্থান
দরবস্ত ইউনিয়নের দর্শনীয় স্থানসমূহ:
* কাটাখালী স্মৃতিসৌধ
* করতোয়া নদী
* শাকপালার বিল

## জনপ্রতিনিধি
* বর্তমান চেয়ারম্যান:
; চেয়ারম্যানগণের তালিকা

## তথ্যসূত্র

## বহিঃসংযোগ
* অফিসিয়াল ওয়েবসাইট –দরবস্ত ইউনিয়ন
* বাংলাপিডিয়া –গোবিন্দগঞ্জ উপজেলা
রাখালবুরুজ ইউনিয়ন

**রাখালবুরুজ ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।

মহাভারতের অংশ হিসেবে রাখালবুরুজের ইতিহাস অতি প্রাচীনতম। বিরাট রাজার ৬০ হাজারের বেশি গাভী ছিলো, সেই গাভীগুলোকে ঘাস খাওয়ানোর জন্য এবং ঘাস কাঁটার রাখালেরা এখানে আসতো। রাখালদের পদচারণা থেকেই এই এলাকার নামকরণ হয় প্রথমে রাখালপুর। তাঁরপর রাখালেরা গরু, মহিষ চরাতে এসে খেলার জন্য একটি উচুঁ স্থান বা ঢিবি তৈরী করেন যা দেখতে বুরুজের মত ছিল। রাখালদের ব্যবহৃত এই বুরুজ থেকেই এই গ্রামের নাম হয় রাখালবুরুজ ও পরবর্তীতে এই গ্রামের নামানুসারে এই ইউনিয়নের নামকরণ করা হয় রাখালবুরুজ ইউনিয়ন।

## প্রশাসনিক এলাকা

১. দরগাপাড়া
২. খামারপাড়া
৩. কামারপাড়া
৪. কাজীপাড়া
৫. কাজীরচক
৬. সরকারপাড়া
৭. ফকিরপাড়া 
৮. মিয়াপাড়া 
৯. চকমাকড়া
১০. চাঁদপুর
১১. অভিরামপুর
১২. লোনতলা
১৩. ধর্মপুর
১৪. কাজলা
১৫. কৃষ্ণপুর
১৬. পারসোনাইডাঙ্গা
১৭. পলাশবাড়ী
১৮. মাদারদহ
১৯. হরিনাথপুর
২০. বিশপুকুর
২১. জগন্নাথপুর
২২. পচারিয়া  ২৩.হরিনাথপুর ২৪.গুলতেপাড়া ২৫.কামারপাড়া

## শিক্ষা প্রতিষ্ঠান
*সরকারী প্রাথমিক বিদ্যালয়: ০৯ টি
*বে-সরকারী প্রাথমিক বিদ্যালয়: ০৮ টি
*উচ্চ বিদ্যালয়: ০৭ টি
*মাদ্রাসা - ০৩ টি।
*কলেজ: ১ টি।

## দর্শনীয় স্থান
*বড়দহ ব্রিজ
*ত্রিমহনী ব্রিজ
*আমতলী বাজার
*পীরপল বাজার

## হাট-বাজার
০১। আমতলি বাজার
০২। ধর্মপুর বাজার
০৩। পীরপল বাজার
০৪। ঘিডাঙ্গা হাট
০৫। নতুন বাজার
০৬। মাঠের বাজার

## তথ্যসূত্র
গুমানীগঞ্জ ইউনিয়ন

**গুমানীগঞ্জ ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।

এক নজরে গুমানীগঞ্জ ইউনিয়ন পরিষদ।
কালের স্বাক্ষী বহনকারী করোতোয়ার তীরে গড়ে  উঠা গোবিন্দগঞ্জ উপজেলার একটি ঐতিহ্যবাহী অঞ্চল হলো গুমানীগঞ্জ ইউনিয়ন ।কাল পরিক্রমায় আজ গুমানীগঞ্জ ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল এবং গোটা গাইবান্ধা জেলায় সুপরিচিত।

## ইতিহাস
গুমানীগঞ্জ ইউনিয়ন ২১ গ্রাম নিয়ে গঠিত। মোট মৌজা ২১ টি। আয়তন: ৭২১৯ একর (১৯.১২বর্গ কিলোমিটার)। গুমানিগঞ্জ ইউনিয়নের সাক্ষরতার হার ২২.৩%। (২০০৭)

## প্রশাসনিক এলাকা
•পারগয়রা
•ফুলপুকুরিয়া
•অনন্তপুর
•তরফমনু
•বালুভড়া
•ছয়ঘরিয়া
•ঘূগা
•জরিপপুর
•কোচমর্দন বাড়ইপাড়া

## জনসংখ্যার উপাত্ত
## স্বাস্থ্য
•গুমানীগঞ্জ উপ-স্বাস্থ্য কেন্দ্র,পারগয়ড়া
•অনন্তপুর কমিউনিটি ক্লিনিক
•জরিপপুর কমিউনিটি ক্লিনিক
•ঘুগা কমিউনিটি ক্লিনিক
•বালুভড়া কমিউনিটি ক্লিনিক
•নাগেরভিটা কমিউনিটি ক্লিনিক

## কৃষি
গুমানীগঞ্জ ইউনিয়নের ভূমি অফিস কাচারি গুমানীগঞ্জ গ্রামে অবস্থিত।

## অর্থনীতি
গুমানীগঞ্জ ইউনিয়নের অর্থনীতি মূলত কৃষি নির্ভর।

## উল্লেখযোগ্য ব্যক্তিত্ব
*শাহ আব্দুল হামিদ (গণপরিষদের প্রথম স্পিকার)
*আব্দুর রহমান (ব্রিটিশ ভারত ও পাকিস্তানের প্রভাবশালী রাজনৈতিক)
*এ্যাডভকেট সিরাজুল ইসলাম বুদু মিয়া (পূর্ব পাকিস্তানের এমএলএ ও বাংলাদেশের সাবেক সংসদ সদস্য)
শালমারা ইউনিয়ন

**শালমারা ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।

## ইতিহাস
কালের স্বাক্ষী বহনকারী বাঙ্গালী নদীর তীরে গড়ে  উঠা একটি ঐতিহ্যবাহী অঞ্চল হলো শালমারা ইউনিয়ন। কাল পরিক্রমায় আজ শালমারা ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা নিয়ে আজও এক অনন্য নাম।clip_image001ক) নাম – ১৭ নং শালমারা ইউনিয়ন পরিষদ। এর আয়তন –  ৩০.৭০(বর্গ কিঃ মিঃ)

## প্রশাসনিক এলাকা
গ্রামের সংখ্যা – ১৫টি। মৌজার সংখ্যা – ১৫ টি।

১. শালমারা।
২. উলিপুর
৩. শাখাহাতী বালুয়া
৪. হামছাপুর
৫. মিরাপাড়া
৬. হিয়াতপুর
৭. কলাকাটা
8. বিদেশি দোয়াইল
9. দামগাছা
10. পচারিয়া
11. বুড়াবুড়ী 
12. নীলকন্ঠপুর
13.হাবীবের বাইগুনী
14. কিসমতের বাইগুনি
15. উজিরের পাড়া

## জনসংখ্যার উপাত্ত
লোকসংখ্যা – 38578জন (প্রায়) (২০১১ সালের জন্ম নিবন্ধন তথ্য অনুযায়ী)

## স্বাস্থ্য

ইউনিয়ন স্বাস্থ্য কেন্দ্র

ইউনিয়ন স্বাস্হ্য কেন্দ্রের দ্বায়িত্ব প্রাপ্ত কর্মকর্তার নাম: মো. জাফরুল ইসলাম, উপ-সহকারী কমিউনিটি মেডিকেল অফিসার।

## শিক্ষা
শিক্ষার হার –৬০%।

উচ্চ বিদ্যালয়ঃ ৪টি,     শালমারা উচ্চ বিদ্যালয়, পচারিয়া উচ্চ বিদ্যালয়, বুড়াবুড়ী উচ্চ বিদ্যালয়।

মাদ্রাসা- ২টি। শাখাহাতী দাখিল মাদরাসা

সরকারী প্রাথমিক বিদ্যালয়- ৯টি,    শালমারা সরকারি প্রাঃ বিদ্যালয়, জীবনগাড়ী সরকারি প্রাথমিক বিদ্যালয়, দোয়াইল সরকারি প্রাঃ বিদ্যালয়, পচারিয়া সরকারি প্রাঃ বিদ্যালয়, দামগাছা সরকারি প্রাঃ বিদ্যালয়, শাখাহাতী বালুয়া সরকারি প্রাঃ বিদ্যালয়, ঘুগা গারামাড়া  সরকারি প্রাঃ বিদ্যালয়, কালিতলা  সরকারি প্রাঃ বিদ্যালয়

বে-সরকারী রেজিঃ প্রাঃ বিদ্যালয়- ৮টি,

## কৃষি
প্রধান কৃষিজ ফসলের মধ্যে রয়েছে ধান, পাট, ভূট্টা, ও আঁখ।

## অর্থনীতি
শালমারা কলা বিক্রির জন্য জেলা জুড়ে সুনাম আছে।

## কৃতি ব্যক্তিত্ব
## দর্শনীয় স্থান
1। কালিতলা বাজার।১৯ দশক থেকে এই বাজার হয়ে আসছে।
2। শালমারা রেলওয়ে স্টেশন।
3। বুরুলিয়া বিল উলিপুর।

## বিবিধ
হাটবাজার
১। শালমারা রেলওয়ে ষ্টেশন বাজার।

২। বালুয়া বাজার

৩। কালিতলা বাজার

৪। উজিরেরপাড়া সাহাপাড়া বাজার

5। বুড়াবুড়ি বাজার

6। ডাকুমারা বাজার (দামগাছা)

## আরও দেখুন
শালমারা উচ্চ বিদ্যালয়

শাখাহাতী দাখিল মাদরাসা

## তথ্যসূত্র

1। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ফেব্রুয়ারি ২০১৭। এখানে তারিখের মান পরীক্ষা করুন: |সংগ্রহের-তারিখ= (সাহায্য)
রফিকুল ইসলাম (নির্বাচন কমিশনার)

**রফিকুল ইসলাম** হলেন বাংলাদেশের একজন সাবেক সচিব যিনি বর্তমানে বাংলাদেশ নির্বাচন কমিশনের একজন কমিশনার হিসেবে দায়িত্ব পালন করছেন।

## প্রারম্ভিক জীবন
রফিকুল ইসলাম ১৯৫৫ সালের ১ জানুয়ারি রাজশাহী জেলার গোদাগাড়ী উপজেলায় জন্মগ্রহণ করেন। তার পিতার নাম তুফানি মন্ডল এবং মাতার নাম রহিমা বেগম। শিক্ষাজীবনে তিনি গোদাগাড়ি উচ্চ বিদ্যালয় থেকে মাধ্যমিক এবং রাজশাহী কলেজ থেকে উচ্চ মাধ্যমিক সম্পন্ন করে বুলগেরিয়ার একটি বিশ্ববিদ্যালয়ে অর্থনীতিতে স্নাতকোত্তর ডিগ্রী অর্জন করেন। এছাড়া আর্থিক ব্যবস্থাপনা বিষয়ে যুক্তরাজ্যের একটি বিশ্ববিদ্যালয় থেকেও ডিগ্রী অর্জন করেন। ২০০৪ সালে একই বিষয়ে মার্কিন যুক্তরাষ্ট্র থেকে পিএইচডি ডিগ্রী অর্জন করেন।

## কর্মজীবন
রফিকুল ইসলাম ১৯৮৪ সালে বাংলাদেশ সিভিল সার্ভিস পরীক্ষায় উত্তীর্ণ হয়ে ১৯৮২ ব্যাচে প্রশাসন ক্যাডারে সরকারি চাকুরীতে প্রবেশ করেন। তিনি ডাক, টেলিযোগাযোগ ও তথ্যপ্রযুক্তি মন্ত্রণালয়ের অধীন তথ্য ও যোগাযোগ প্রযুক্তি অধিদপ্তর এর মহাপরিচালক ও বিজ্ঞান ও প্রযুক্তি মন্ত্রণালয়ের সচিব হিসেবে দায়িত্ব পালন করেন। এছাড়া বাংলাদেশ নির্বাচন কমিশনেও প্রকল্প পরিচালক, যুগ্মসচিব ও অতিরিক্ত সচিব হিসেবে কাজ করেন। ২০১৩ সালের ৩১ ডিসেম্বর সচিব হিসেবে তিনি অবসর গ্রহণ করেন।

২০১৭ সালের ১৫ ফেব্রুয়ারিতে রফিকুল ইসলাম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।

## ব্যক্তিগত জীবন
ব্যক্তিগত জীবনে রফিকুল ইসলাম, নাজমুন আরা বেগমের সাথে বিবাহ বন্ধনে আবদ্ধ হন। নাজমুন আরা ইডেন মহিলা কলেজের একজন অধ্যাপিকা ছিলেন। এই দম্পতির এক পুত্র ও এক কন্য সন্তান রয়েছে।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:বাংলাদেশের নির্বাচন কমিশনার
বিষয়শ্রেণী:রাজশাহী জেলার ব্যক্তি
বিষয়শ্রেণী:জীবিত ব্যক্তি
হরিরামপুর ইউনিয়ন, গোবিন্দগঞ্জ

**হরিরামপুর ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
## ইতিহাস
## প্রশাসনিক এলাকা

## জনসংখ্যার উপাত্ত
২০১১ সালের জন্মনিবন্ধন জরিপ অনুযায়ী হরিরামপুর ইউনিয়নের মোট জনসংখ্যা প্রায় ৪১,৯৯৩ জন।


## স্বাস্থ্য
## শিক্ষা
## কৃষি
## অর্থনীতি
## কৃতি ব্যক্তিত্ব
## দর্শনীয় স্থান
১.বড়দহ ব্রীজ

## বিবিধ
## আরও দেখুন

## তথ্যসূত্র

বিষয়শ্রেণী:গোবিন্দগঞ্জ উপজেলার ইউনিয়ন
এ কে এম নূরুল ইসলাম

**এ কে এম নূরুল ইসলাম** (১ আগস্ট ১৯১৯ - ১৪ নভেম্বর ২০১৫) বাংলাদেশী রাজনীতিবিদ যিনি উপরাষ্ট্রপতি ও হাইকোর্টের বিচারপতি ছিলেন। তিনি আইনমন্ত্রী ও শিক্ষামন্ত্রী হিসেবেও দায়িত্ব পালন করেন। তিনি ছিলেন বাংলাদেশের দ্বিতীয় প্রধান নির্বাচন কমিশনার।

## প্রাথমিক জীবন
এ কে এম নূরুল ইসলাম ১ আগস্ট ১৯১৯ সালে মানিকগঞ্জের হরিরামপুরের পূর্ব খলিলপুর গ্রামে জন্মগ্রহণ করেন। তিনি ১৯৪১ সালে ম্যাট্রিকুলেট পাশ করেন। ১৯৪৫ সালে ঢাকা বিশ্ববিদ্যালয় থেকে ইংরেজিতে অনার্স সহ বিএ ডিগ্রী নিয়ে কলকাতা বিশ্ববিদ্যালয়ে ইংরেজি সাহিত্যে ভর্তি হয়ে ১৯৪৭ সালে এমএ পাশ করেন।

তার স্ত্রী জাহানারা আরজু একুশে পদক প্রাপ্ত কবি ও সাহিত্যিক ছিলেন। বড় ছেলে মো. আশফাকুল ইসলাম হাই কোর্ট বিভাগের বর্তমান বিচারপতি। ছোট ছেলে মোহাম্মদ জাহিনুল ইসলাম একজন প্রকৌশলী। একমাত্র মেয়ে মিনারা জামান একজন অধ্যাপিকা।

## কর্মজীবন
নুরুল তৎকালীন পূর্ব পাকিস্তানের ঢাকা হাইকোর্টের অতিরিক্ত বিচারপতি হিসেবে ২১ অক্টোবর ১৯৬৮ সালে শপথ গ্রহণ করেন এবং ১৯৭০ সালে স্থায়ী বিচারপতি নিযুক্ত হন। ৮ জুলাই ১৯৭৭ থেকে ১৭ মে ১৯৮৫ পর্যন্ত তিনি বাংলাদেশের প্রধান নির্বাচন কমিশনার ছিলেন।

তিনি ঢাকা সিটি ‘ল’ কলেজের প্রতিষ্ঠাতা এবং সিনিয়র অধ্যাপক ছিলেন।

### রাজনৈতিক জীবন
১৭ ফেব্রুয়ারি ১৯৮৫ থেকে ২৪ মার্চ ১৯৮৬ পর্যন্ত তিনি বাংলাদেশের আইন মন্ত্রী ছিলেন। ২৪ মার্চ ১৯৮৬ থেকে ২৫ মে ১৯৮৬ পর্যন্ত তিনি বাংলাদেশের শিক্ষামন্ত্রী ছিলেন। রাষ্ট্রপতি এরশাদের অধীনে ৩০ নভেম্বর ১৯৮৬ থেকে ৩০ আগস্ট ১৯৮৯ পর্যন্ত তিনি উপরাষ্ট্রপতি হিসেবে দায়িত্ব পালন করেন।

১৯৯৬ সালে তিনি বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম জাতীয় সংসদ নির্বাচনে মানিকগঞ্জ-২ আসন থেকে পরাজিত হয়ে ছিলেন।

## ব্যক্তিগত জীবন
তার স্ত্রী একুশে পদক বিজয়ী কবি জাহানারা আরজু। তাদের চার সন্তান, মেয়ে প্রফেসর মারিনা জাহান এবং লুবনা জাহান, ছেলে বাংলাদেশের ২৫ তম প্রধান বিচারপতি মোঃ আশফাকুল ইসলাম এবং ইঞ্জিনিয়ার মোহাম্মদ জহিরুল ইসলাম।

## মৃত্যু
নুরুল ১৪ নভেম্বর ২০১২ ঢাকায় মারা যান। তাকে ঢাকা বিভাগের মানিকগঞ্জে হরিরামপুরে দাফন করা হয়।

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিটি ল' কলেজ, ঢাকার প্রাক্তন শিক্ষক
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের শিক্ষামন্ত্রী
বিষয়শ্রেণী:বাংলাদেশের আইনমন্ত্রী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশের প্রধান নির্বাচন কমিশনার
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের ধর্মমন্ত্রী
বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশের উপরাষ্ট্রপতি
বিষয়শ্রেণী:বাংলাদেশের আইন, বিচার ও সংসদ বিষয়ক মন্ত্রী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
দালাল বাজার ইউনিয়ন

**দালাল বাজার** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## আয়তন

## জনসংখ্যা

## অবস্থান ও সীমানা
লক্ষ্মীপুর সদর উপজেলার পশ্চিমাংশে দালাল বাজার ইউনিয়নের অবস্থান। এ ইউনিয়নের দক্ষিণে চর রুহিতা ইউনিয়ন; পূর্বে লক্ষ্মীপুর পৌরসভা ও দক্ষিণ হামছাদী ইউনিয়ন; উত্তরে দক্ষিণ হামছাদী ইউনিয়ন, রায়পুর উপজেলার বামনী ইউনিয়ন ও সোনাপুর ইউনিয়ন এবং পশ্চিমে রায়পুর উপজেলার চর মোহনা ইউনিয়ন অবস্থিত।

## প্রশাসনিক কাঠামো
দালাল বাজার ইউনিয়ন লক্ষ্মীপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## শিক্ষা ব্যবস্থা

## শিক্ষা প্রতিষ্ঠান
* দালাল বাজার এন কে উচ্চ বিদ্যালয়
* দালাল বাজার ডিগ্রী কলেজ
* দালাল বাজার ফাতেমা বালিকা উচ্চ বিদ্যালয়
* এছাড়াও রয়েছে সরকারি প্রাথমিক বিদ্যালয় এবং প্রাইভেট কিন্ডারগার্ডেন ও ইংলিশ মিডিয়াম,
* কামান খোলা অলি উল্লাহ মুসলিম পলিটেকনিক একাডেমী।
* মুন্সিরহাট হাই স্কুল।

## যোগাযোগ ব্যবস্থা

## খাল ও নদী

## হাট-বাজার
দালাল বাজার ইউনিয়নের প্রধান হাট-বাজার হল দালাল বাজার।

## Majarদর্শনীয় স্থান
* খোয়া সাগর দীঘি
* দালাল বাজার রাজবাড়ী

## উল্লেখযোগ্য ব্যক্তি

* এ এন এম মমতাজ উদ্দিন

## জনপ্রতিনিধি

## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
দক্ষিণ হামছাদী ইউনিয়ন

**দক্ষিণ হামছাদী** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## আয়তন

## জনসংখ্যা

## অবস্থান ও সীমানা
লক্ষ্মীপুর সদর উপজেলার উত্তরাংশে দক্ষিণ হামছাদী ইউনিয়নের অবস্থান। এ ইউনিয়নের উত্তরে উত্তর হামছাদী ইউনিয়ন, পূর্বে পার্বতীনগর ইউনিয়ন, দক্ষিণে লক্ষ্মীপুর পৌরসভা ও দালাল বাজার ইউনিয়ন এবং পশ্চিমে দালাল বাজার ইউনিয়ন ও রায়পুর উপজেলার বামনী ইউনিয়ন অবস্থিত।

## প্রশাসনিক কাঠামো
দক্ষিণ হামছাদী ইউনিয়ন লক্ষ্মীপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## শিক্ষা ব্যবস্থা

## শিক্ষা প্রতিষ্ঠান
*গোপীনাথপুর চম্পকা বহুমূখী উচ্চ বিদ্যালয়
*পালের হাট পাবলিক হাই স্কুল
*আলীপুর সরকারি প্রাথমিক বিদ্যালয়
*জাহানাবাদ সরকারি প্রাথমিক বিদ্যালয়
*পূর্ব গোপিনাথপুর সরকারি প্রাথমিক বিদ্যালয়
*গোপীনাথপুর চম্পকা সরকারি প্রাথমিক বিদ্যালয়
*পশ্চিম গোপীনাথপুর সরকারি প্রাথমিক বিদ্যালয়
*রাহমানিয়া ইসলামিয়া দাখিল মাদ্রাসা
*হাসনাবাদ মহিলা দাখিল মাদ্রাসা
*গঙ্গাপুর সরকারি প্রাথমিক বিদ্যালয়
*নন্দনপুর উচ্চ বিদ্যালয়

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান
* কাদেরিয়া দরবার শরীফ ওরফে দরবার ই গাউসুল আজম
* মজুমদার বাড়ি মন্দির গোপীনাথপুর, পালেহাট
* ওয়াফদা বেড়ি বাধ, গোপীনাথপুর

## উল্লেখযোগ্য ব্যক্তি
মাওলানা শাহ্ ফজলুল্লাহ কাদেরী, মমতাজুল মুহাদ্দিস, 

বিশিষ্ট সমাজসেবক শাহ্ শাফায়েত উল্লাহ কাদেরী( ফরহাদ)

## জনপ্রতিনিধি

## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
চিলাউড়া হলদিপুর ইউনিয়ন

**চিলাউড়া হলদিপুর ইউনিয়ন** বাংলাদেশ রাষ্ট্রের সিলেট বিভাগের সুনামগঞ্জ জেলার অন্তর্গত জগন্নাথপুর উপজেলার একটি প্রশাসনিক ইউনিট।

## অবস্থান ও সীমানা
**চিলাউড়া হলদিপুর ইউনিয়ন পরিষদের** পূর্ব ও দক্ষিণে রানীগঞ্জ ইউনিয়ন পূর্বে জগন্নাথপুর পৌরসভা, পশ্চিমে দিরাই উপজেলা, রানীগঞ্জ ইউনিয়ন 
উত্তরে কলকলিয়া ইউনিয়ন । 

## ইতিহাস
জগন্নাথপুর উপজেলার পশ্চিম অংশে প্রায় ৫ কিলোমিটার দূরে অবস্থিত জগন্নাথপুর উপজেলার সাবেক ০৯ টি বর্তমান ০৮ টি ইউনিয়নের মধ্যে ৫ নং চিলাউড়া হলদিপুর ইউনিয়ন পরিষদ। চিলাউড়া গ্রামে প্রাচিন কালে লোকবসতি গড়ে উঠেছিল জগন্নাথপুরের বর্তমান চিলাউড়া নামকরণটি আনুমানিক দ্বাদশ শতাব্দীতে হয়েছিল প্রাচীন কিছু নথিপত্র থেকে জানা যায় কিছু তাবলীগ জামাতের লোক ইসলামের দাওয়াত দিতে গিয়ে এই গ্রামে এসেছিলো এবং তাদের ৪০ দিনের একটি চিল্লা ছিল সেই চিল্লা থেকেই চিলাউড়া গ্রাম নামকরণকরা হয়েছিল। সেই সময় জগন্নাথপুর সংলগ্ন পেরুয়া রাজা পান্ডুয়া রাজ্য অবস্থিত ছিল । বঙ্গের সে সময়কার রাজা বল্লাল সেন কর্তৃক বঙ্গ থেকে বিতাড়িত ব্রাহ্মণদেরকে রাজা বিজয় মাণিক্য লাউড় রাজ্য সহ   জগন্নাথপুরে পান্ডুয়া রাজ্যের বিভিন্ন স্থানে প্রায় সাতশত বাহ্মণ পরিবারকে আশ্রয় প্রদান করেন । সে সময় চিলাউড়ায় আট পরিবার বাহ্মণ আশ্রিত হন । চিলাউড়া গ্রামের যে স্থানে আট পরিবার বাহ্মণ বাস করতেন সে স্থান আট ঘর নামে পরিচিত হয়। যাহা এখন আটঘর পাড়া নামে অবহিত হচ্ছে । এ ইউনিয়নটি হলদিপুর ইউনিয়ন হিসাবে জন্মলগ্ন থেকে প্রতিষ্ঠা লাভ করে। পরবর্তী কালে চিলাউড়া গ্রামের মো: আব্দুল গফুর সাথে আরও দুজন হারুনুর রশিদ, মাওলানা মনোয়ার আলম বাংলাদেশ হাইকোর্টে রীট পিটিশন করলে, মহামন্য হাইকোর্টের রায়ের প্রেক্ষিতে ইউনিয়নটি হলদিপুরের সাথে চিলাউড়া নাম যুক্তে চিলাউড়া হলদিপুর ইউনিয়ন পরিষদ নাম ধারণ করে।  চিলাউড়া হলদিপুর ইউনিয়ন নলুয়া ও মইয়ার হাওড়ের প্রাকৃতিক সৌন্দর্য্যের মধ্যদিয়ে অন্যতম দর্শনীয় স্থান হিসাবে পরিচিতি লাভ করেছে।** **

## জনপ্রতিনিধি

## • ভূরাখালী জামে মসজিদ
## • রসুলপুর কেন্দ্রীয় জামে মসজিদ
## •হলদিপুর পার্ক
## • নলোয়ার হাওর
## •মইয়া হাওর।

## আরও দেখুন
* সিলেট বিভাগ
* সুনামগঞ্জ জেলা
* জগন্নাথপুর উপজেলা

## তথ্যসূত্র

বিষয়শ্রেণী:জগন্নাথপুর উপজেলার ইউনিয়ন
বাঙ্গাখাঁ ইউনিয়ন

**বাঙ্গাখাঁ** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## আয়তন

## জনসংখ্যা

## অবস্থান ও সীমানা
লক্ষ্মীপুর সদর উপজেলার মধ্যাংশে বাঙ্গাখাঁ ইউনিয়নের অবস্থান। এ ইউনিয়নের উত্তরে বশিকপুর ইউনিয়ন ও পার্বতীনগর ইউনিয়ন, পশ্চিমে পার্বতীনগর ইউনিয়ন ও লক্ষ্মীপুর পৌরসভা, দক্ষিণে লাহারকান্দি ইউনিয়ন ও মান্দারী ইউনিয়ন এবং পূর্বে দত্তপাড়া ইউনিয়ন অবস্থিত।

## প্রশাসনিক কাঠামো
বাঙ্গাখাঁ ইউনিয়ন লক্ষ্মীপুর সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।

## শিক্ষা ব্যবস্থা

## শিক্ষা প্রতিষ্ঠান
*ভাঙ্গাখা উচ্চ বিদ্যালয়*

## যোগাযোগ ব্যবস্থা

## খাল ও নদী

## হাট-বাজার
এই ইউনিয়ন এ সবচেয়ে বড় হাটবাজার এর নাম জকসিন বাজার।

## দর্শনীয় স্থান

## উল্লেখযোগ্য ব্যক্তি
ডা: হাফিজ উল্যা চেয়ারম্যান

## জনপ্রতিনিধি
## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
লাহারকান্দি ইউনিয়ন

**লাহারকান্দি** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## আয়তন
লাহারকান্দি ইউনিয়নের আয়তন ৪৮৫৮.৭২ একর।

## জনসংখ্যা
*২০১১ সালের আদমশুমারী অনুযায়ী,*

লাহারকান্দি ইউনিয়নের মধ্যে পরিবার সংখ্যা আছে ৬২২২ টি।

জনসংখ্যা ৪২,২৫৭ জন। এর মধ্যে পুরুষ ২১,১০৫ জন ও মহিলা ২১,১৫২ জন।

## অবস্থান ও সীমানা
লক্ষ্মীপুর সদর উপজেলার মধ্যাংশে লাহারকান্দি ইউনিয়নের অবস্থান। এ ইউনিয়নের উত্তরে বাঙ্গাখাঁ ইউনিয়ন, পশ্চিমে লক্ষ্মীপুর পৌরসভা ও টুমচর ইউনিয়ন, দক্ষিণে ভবানীগঞ্জ ইউনিয়ন এবং পূর্বে মান্দারী ইউনিয়ন অবস্থিত।

## প্রশাসনিক কাঠামো
লাহারকান্দি ইউনিয়ন লক্ষ্মীপুর সদর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ১৩টি মৌজায় বিভক্ত যা পরবর্তীতে গ্রামে রুপান্তর হয়। গ্রামগুলো হল:
* আটিয়াতলী
* সফিপুর
* লাহারকান্দি
* হাবিবপুর (এনায়েতপুর)
* তালহাটি
* কুমিদপুর
* আবিরনগর
* পশ্চিম সৈয়দপুর
* চাঁদখালী
* রামানন্দী
* কুতুবপুর
* ইদিলপুর
* খাজুরতলী
*

## শিক্ষা ব্যবস্থা

## শিক্ষা প্রতিষ্ঠান
;মাধ্যমিক বিদ্যালয়
* চাঁদখালী এরব বহুমুখী উচ্চ বিদ্যালয়
* বাইশমারা মডেল একাডেমি

;মাদ্রাসা
* আবিরনগর মাহমুদিয়া দাখিল মাদ্রাসা
* খাজুরতলী সুলতানিয়া দাখিল মাদ্রাসা
* চাঁদখালী ইসলামিয়া দাখিল মাদ্রাসা

;প্রাথমিক বিদ্যালয়
* আটিয়াতলী সরকারি প্রাথমিক বিদ্যালয়
* আবিরনগর সরকারি প্রাথমিক বিদ্যালয়
* উত্তর চাঁদখালী সরকারি প্রাথমিক বিদ্যালয়
* কুতুবপুর সরকারি প্রাথমিক বিদ্যালয়
* খাজুরতলী সরকারি প্রাথমিক বিদ্যালয়
* চাঁদখালী সরকারি প্রাথমিক বিদ্যালয়
* তালহাটি সরকারি প্রাথমিক বিদ্যালয়
* দক্ষিণ চাঁদখালী সরকারী প্রাথমিক বিদ্যালয়
* পশ্চিম সৈয়দপুর সরকারি প্রাথমিক বিদ্যালয়

## যোগাযোগ ব্যবস্থা
লাহারকান্দি ইউনিয়নে ১২ কিলোমিটার পাকা রাস্তা, ৩৫ কিলোমিটার কাঁচা রাস্তা, ৮ কিলোমিটার ইটের সলিং রাস্তা রয়েছে।

## খাল ও নদী
লাহারকান্দি ইউনিয়নের উপর দিয়ে প্রবাহিত হচ্ছে পিয়ারাপুর খাল (ওয়াপদা খাল)।

জকসিন বাজার থেকে (১৪নং মান্দারি এবং ১৫নং লাহারকান্দি) ইউনিয়ন এর সীমানা দিয়ে প্রবাহিত হচ্ছে ভুলুয়ার খাল।

## হাট-বাজার
লাহারকান্দি ইউনিয়নের প্রধান ৩টি হাট-বাজার হল জকসিন দক্ষিণ পশ্চিম বাজার, চাঁদখালী বাজার (জুগির হাট) এবং কুমিদপুর বাজার।

## দর্শনীয় স্থান == বান্দেরপাড়

## উল্লেখযোগ্য ব্যক্তি

## জনপ্রতিনিধি
* বর্তমান চেয়ারম্যান: আবদুস সহিদ(ভারপ্রাপ্ত)

## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
বাংলাদেশে পোল্ট্রি চাষ

**বাংলাদেশে পোল্ট্রি চাষ** হল বিভিন্ন ধরনের পাখির মাংস, ডিম, পালক উৎপাদন অথবা বিক্রয়ের জন্য গৃহীত প্রক্রিয়া। বাংলাদেশে পোল্ট্রি বা গৃহপালিত পাখি সবচেয়ে বেশি মাংস ও ডিম উৎপাদনের জন্য ব্যবহৃত হয়।

## ইতিহাস
বাংলাদেশের আবহাওয়া পোল্ট্রি চাষের জন্য অনেক বেশি অনুকূল বা বন্ধুত্ব সুলভ। বহু বছর আগ থেকে এখানকার মানুষ বিভিন্ন ধরনের স্থানীয় জাতের পাখি পালন করে আসছে। কিন্তু এদের উৎপাদনশীলতা যথেষ্ট কম হওয়ায় খামার প্রতিষ্ঠার প্রয়োজনীয়তা দেখা দেয়। ব্রিটিশ শাসনামলে ঢাকার তেজগাঁওয়, নারায়ণগঞ্জ ও সিলেটে পোল্ট্রি খামার তৈরি করা হয়েছিল। পরবর্তীতে পাকিস্তান সরকার ১৯৫৮ সালে চট্টগ্রামের পাহাড়তলী, সীতাকুন্ডু, বরিশাল, যশােহর, খুলনা, রাজশাহীতে পোল্ট্রি (হাঁস-মুরগির) খামার তৈরি করে। বাংলাদেশে ২০০৫ সালে মোট পোল্ট্রি পাখির সংখ্যা ছিল প্রায় ১৮ কোটি ৮৩ লক্ষ এবং বার্ষিক প্রায় ৫৩৬ কোটি ৯০ লক্ষ ডিম উৎপন্ন হয়েছিল। প্রাণীসম্পদ অধিদপ্তরের তথ্য অনুযায়ী ২০১৫ সালে দেশে ৪৫টি সরকারি হাসঁ-মুরগির খামার রয়েছে, যার মধ্যে ৮টি বাচ্চা উৎপাদন করা হয় এবং ৬৪,৭৫৯টি বেসরকারি নিবন্ধিত সহ ১,৬০,৫০৯টি খামার রয়েছে। এ খামারগুলো থেকে প্রতিদিন গড়ে ২.৩ কোটি ডিম এবং ১,৫৩০ টন মাংস উপৎপাদিত হয়, যা দেশের মোট মাংস উৎপাদনের ৩৭ শতাংশ।

২০১৭ সালের হিসাব অনুযায়ী বাংলাদেশে পোল্ট্রি শিল্পে বিনিয়োগ হয়েছে ৩০ হাজার কোটি টাকা। একটি পরিসংখ্যান অনুযায়ী এদেশে ১৫০,০০০ লাখ পোল্ট্রি ফার্ম আছে। ২০১৭ সালের ২ থেকে ৪ মার্চে পোল্ট্রি সায়েন্স অ্যাসোসিয়েশনের বাংলাদেশ শাখা ঢাকার বসুন্ধরা কনভেনশন সেন্টারে দশম আন্তর্জাতিক পোল্ট্রি শো অ্যান্ড সেমিনারের আয়োজন করেছিল

## বর্তমান অবস্থা
বাংলাদেশে পোল্ট্রির মধ্যে মাংসের জন্য সবচেয়ে বেশি ব্যবহৃত হয় ব্রয়লার মুরগি এবং ডিমের জন্য লেয়ার মুরগি।

## দেশীয় পাখি

## তথ্যসূত্র

বিষয়শ্রেণী:বাংলাদেশের কৃষি
বিষয়শ্রেণী:বাংলাদেশে পোল্ট্রি চাষ
আবদুল্লাহ

**আবদুল্লাহ** একটি মুসলিম নাম। তা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ

* আবদুল্লাহ, বিশ্বনবী হযরত মুহাম্মদ (সাঃ) এর পিতার নাম।
* আবদুল্লাহ বিন আলি, ইরাকের বাদশাহ গাজির চাচাত ভাই ও শ্যালক।
* আবদুল্লাহ (রাজনীতিবিদ), ২৭৭ নং (লক্ষ্মীপুর-৪) আসন থেকে নির্বাচিত জাতীয় সংসদ সদস্য।
* মোহাম্মদ আবদুল্লাহ, বাংলাদেশ সরকার তাকে বীর প্রতীক খেতাব প্রদান করে।
* আবদুল্লাহ আল মুতী শরফুদ্দিন, বাংলাদেশের একজন প্রখ্যাত শিক্ষাবিদ, বিজ্ঞান লেখক, বিজ্ঞান কর্মী এবং একজন সরকারি কর্মকর্তা।
* আবদুল্লাহ ইবনে রাওয়াহা, ইসলাম ধর্মের প্রবর্তক মুহাম্মদের অন্যতম সাহাবী।
* আবদুল্লাহ ইবনে আবদুল মুত্তালিব, ইসলাম ধর্মের প্রবর্তক মুহাম্মদের পিতা।
* আবদুল্লাহ ইবনে সালাম, ইসলাম ধর্মের প্রবর্তক মুহাম্মদের অন্যতম সাহাবী।
* আবদুল্লাহ ইবনে মুহাম্মদ আল-উমাউয়ি, কর্ডো‌বা আমিরাতের সপ্তম আমির।
* আবদুল্লাহ ইবনুল জুবায়ের, ইসলাম ধর্মের প্রবর্তক মুহাম্মদের অন্যতম সাহাবী।
*
মারিসা টোমে

**মারিসা টোমে** (, উচ্চারণ: ; জন্ম: ৪ ডিসেম্বর ১৯৬৪) হলেন একজন মার্কিন অভিনেত্রী। তিনি একটি একাডেমি পুরস্কারসহ একাধিক পুরস্কার অর্জন করেছেন এবং একটি বাফটা পুরস্কার, দুটি গোল্ডেন গ্লোব পুরস্কার ও তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করেছেন।

টেলিভিশন ধারাবাহিক *অ্যাজ দ্য ওয়ার্ল্ড টার্নস*-এ অভিনয়ের পর তিনি ১৯৮৭ সালে *দ্য কাজবি শো*-এর স্পিন-অফ *আ ডিফরেন্ট ওয়ার্ল্ড*-এ কাজ করে খ্যাতি অর্জন করেন। কয়েকটি চলচ্চিত্র ছোট চরিত্রে অভিনয়ের পর তিনি ১৯৯২ সালে হাস্যরসাত্মক *[[মাই কাজিন ভিনি]]* চলচ্চিত্রে অভিনয় করে আন্তর্জাতিক অঙ্গনে পরিচিতি লাভ করেন এবং এই কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। টোমে পরবর্তীকালে বেশ কয়েকটি ব্যবসাসফল চলচ্চিত্রে অভিনয় করেন, তন্মধ্যে রয়েছে *হোয়াট উইমেন ওয়ান্ট* (২০০০), *অ্যাঙ্গার ম্যানেজমেন্ট* (২০০৩), *ওয়াইল্ড হগস* (২০০৭) এবং *প্যারেন্টাল গাইডেন্স* (২০১২)। তার অভিনীত অন্যান্য চলচ্চিত্রগুলো হল *আনটেমড হার্ট* (১৯৯৩), *[[অনলি ইউ (১৯৯৪-এর চলচ্চিত্র)|অনলি ইউ]]* (১৯৯৪), *দ্য পেপার* (১৯৯৪), *আনহুক দ্য স্টার্স* (১৯৯৬), *স্লামস অব বেভারলি হিলস* (১৯৯৮), *[[দ্য গুরু (২০০২-এর চলচ্চিত্র)|দ্য গুরু]]* (২০০২), *বিফোর দ্য ডেভিল নোজ ইউ আর ডেড* (২০০৭), *সাইরাস* (২০১০), *লাভ ইজ স্ট্রেঞ্জ* (২০১৪), এবং *[[দ্য বিগ শর্ট (চলচ্চিত্র)|দ্য বিগ শর্ট]]* (২০১৫)। টোমে *[[ইন দ্য বেডরুম]]* (২০০১) এবং *[[দ্য রেসলার (২০০৮-এর চলচ্চিত্র)|দ্য রেসলার]]* (২০০৮) ছবিতে অভিনয় করে শ্রেষ্ঠ পার্শ্ব অভিনেত্রী বিভাগে আরও দুটি একাডেমি পুরস্কারের মনোনয়ন লাভ করেন।

টোমে মার্ভেল সিনেম্যাটিক ইউনিভার্সের আন্ট মে চরিত্রে *[[ক্যাপ্টেন আমেরিকা: সিভিল ওয়ার]]* (২০১৬), *[[স্পাইডার-ম্যান: হোমকামিং]]* (২০১৭) এবং আসন্ন *স্পাইডার-ম্যান: ফার ফ্রম হোম* (২০১৯)- চলচ্চিত্রে অভিনয় করছেন।

## প্রারম্ভিক জীবন
টোমে ১৯৬৪ সালের ৪ঠা ডিসেম্বর নিউ ইয়র্ক অঙ্গরাজ্যের ব্রুকলিন শহরে জন্মগ্রহণ করেন। তার মাতা অ্যাডেলেড "অ্যাডি" বিয়াঞ্চি ছিলেন একজন ইংরেজির শিক্ষক এবং পিতার গ্যারি এ. টোমে একজন আইনজীবী। তার ছোট ভাই অ্যাডাম টোমে একজন অভিনেতা। তিনি শৈশবে কিছু সময় তার দাদা-দাদীর রোমিও ও রিতার কাছে কাটিয়েছেন। টোমের পিতামাতা ইতালীয় বংশোদ্ভূত। তার পিতার পূর্বপুরুষগণ তুসকানি, কালাব্রিয়া ও কাম্পানিয়ার বাসিন্দা ছিলেন; অন্যদিকে তার মাতার পূর্বপুরুষগণ তুসকানি ও সিসিলির বাসিন্দা ছিলেন।

টোমে ১৯৮২ সালে এডওয়ার্ড আর. মুরো হাই স্কুল থেকে পাস করেন। তিনি বোস্টন বিশ্ববিদ্যালয়ে এক বছর পড়াশোনা করেছেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:সিসিলীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন সোপ অপেরা অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:বেলি নৃত্যশিল্পী
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিসিলীয় বংশোদ্ভূত ব্যক্তি
বিষয়শ্রেণী:থিয়েটার ওয়ার্ল্ড পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:ব্রুকলিনের অভিনেত্রী
আশারকান্দি ইউনিয়ন

**আশারকান্দি ইউনিয়ন** বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ১২৬০৮ বর্গকিলোমিটার ও জনসংখ্যা ২৭,৮৯৩।

## অবস্থান ও সীমানা
আশারকান্দি ইউনিয়নের পূর্বে সিলেটের ওসমানী নগর উপজেলা, পশ্চিমে পাইলগাঁও ইউনিয়ন, উত্তরে সৈয়দপুর শাহারপাড়া ইউনিয়ন এবং দক্ষিণে হবিগঞ্জের নবীগঞ্জ উপজেলা অবস্থিত।

## ইতিহাস
দ্বাদশ শতাব্দিতে লাউড় রাজ্যের অধিপতি রাজা বিজয় মাণিক্য জগন্নাথপুরের বর্তমান পেরুয়ায় পাণ্ডুয়া রাজ্য স্থাপন করেন । তত্ব অনুসন্ধানে জানা যায়, রাজা বিজয় মাণিক্য ব্রাহ্মণ ভক্ত ছিলেন । তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মণকে দিয়ে দেবার্চনায় বাসুদেব মন্দির নির্মাণ করান । পান্ডুয়া রাজ্য পরবর্তীতে জগন্নাথ মিশ্র বাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে । প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে । জগন্নাথপুর রাজ্য পূর্বে সিলেট জেলার বিশ্বনাথ ও ওসমানীনগর উপজেলা, উত্তরে ছাতক ও দক্ষিণ সুনামগঞ্জ উপজেলা, পশ্চিমে দিরাই উপজেলা এবং দক্ষিণে হবিগঞ্জ জেলার নবীগঞ্জ উপজেলা পর্যন্ত বিস্তৃত ছিল । ১৩০৩ খ্রিস্টাব্দে ইয়েমেনদেশীয় তাপস হজরত শাহজালাল (রহ.) ৩৬০ জন সফরসঙ্গী নিয়ে প্রাচীন শ্রীহট্টের গৌড় রাজ্য জয় করেন। শাহজালালের সঙ্গী ও অনুসারীগণ ইসলামের পবিত্র বাণী নিয়ে শ্রীহট্টসহ বঙ্গদেশের বিভিন্ন স্থানে ছড়িয়ে পড়েন। তারই ধারাবাহিকতায় ৮ জন আউলিয়া জগন্নাথপুর রাজ্যে আসেন। জগন্নাথপুরে আগত আউলিয়াদের অন্যতম দুই জন দাওর বখশ খতিব ও শাহ ফৈজ উদ্দিন বা ফেছন উদ্দিন আশারকান্দি ইউনিয়নে আস্তানা গড়েন বলে অচ্যুতচরণ চৌধুরী তত্ত্বনিধির শ্রীহট্টের ইতিবৃত্তসহ বিভিন্ন ইতিহাসে উল্লেখ রয়েছে । শাহজালালের সঙ্গী দাওর বখশ খতিব যে স্থানে আস্তানা গড়েন ইহাই **দাওরাই গ্রাম** নামে পরিচিত হয় এবং শাহ ফৈজ উদ্দিন বা ফেছন উদ্দিন যে স্থানে রয়েছে সেই স্থানটি তাঁর নামানুসারে **ফেছি গ্রাম** নামে আখ্যায়িত হয় । আশারকান্দি নাম সম্পর্কে অনেকে বলে থাকেন বাগদাদ থেকে আখাইনজী নামে একজন ফকির এসেছে তাহার হাতের আশা(লাটি)কান্দি নামক স্থানে গেড়ে তপস্যা বা ধ্যানে মগ্ন ছিলেন।তখন থেকে সেই স্থানের নাম করন করা হয় আশারকান্দি যাহা একটি গ্রামে রূপান্তরিত। ইউনিয়ন হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামেই ইউনিয়নের নাম রাখা হয় । তার ভিত্তিতেই এভাবে আশারকান্দি গ্রামের নামে আশারকান্দি ইউনিয়নের নাম করণ করা হয়।

## দর্শনীয় স্থান
পাঠকুরা বাজার, ফেচী বাজার, দাওর শাহর মাজার, ফেচন শাহর মাজার উল্লেখযোগ্য।

## জনপ্রতিনিধি
ইউনিয়নের প্রথম চেয়ারম্যান
(১) মরহুম সহুল উদ্দিন আহমদ ছইল মিয়া,
(২) মরহুম শাহ মদচ্ছির আলী মানিক মিয়া।
(৩) মরহুম শাহ মদচ্ছির আলী মানিক মিয়া।
(৪) মরহুম সহুল উদ্দিন আহমদ ছইল মিয়া।
(৫) মরহুম শাহ মদচ্ছির আলী মানিক মিয়া।
(৬) দীনুল ইসলাম বাবুল।
(৭) আয়ূব খাঁন।
(৮) আব্দুল আহাদ মদরিছ।
(৯) শাহ আবু ইমানি।
(১০) আয়ূব খাঁন
(১১) শাহ আবু ইমানি ।

## আরও দেখুন

* বিখ্যাত বাজার পাঠকুরা বাজার, ফেচী বাজার, নয়া বন্দর বাজার, তিলক বাজার, দাওরাই বাজার, শনির বাজার, মা মার্কেট উল্লেখ যোগ্য।
* বিশিষ্ট ছাত্র নেতা আজিজুর রহমান দারা উল্লেখ যোগ্য।
*

## তথ্যসূত্র



বিষয়শ্রেণী:জগন্নাথপুর উপজেলার ইউনিয়ন
ক্রিকবাজ

**ক্রিকবাজ** টাইমস ইন্টারনেটের মালিকানাধীন ক্রিকেটের খবর ও স্কোর সম্প্রচারকারী ভারতীয় ওয়েবসাইট। ওয়েবসাইটটির বৈশিষ্ট্যসমূহের মধ্যে রয়েছে খবর, নিবন্ধ, সরাসরি ক্রিকেট ম্যাচ সম্প্রচার (স্কোরকার্ড, ভিডিও এবং টেক্সট ধারাভাষ্য), খেলোয়াড় ও দলের র‍্যাংকিং। ওয়েবসাইটটিতে বর্তমানে সরাসরি ও মোবাইল অ্যাপসের মাধ্যমেও ক্রিকেট স্কোর দেখা যায়। ক্রিকবাজ ওয়েবসাইট ক্রিকেটের খবর ও স্কোরের জন্য ভারতের সবচেয়ে বড় মোবাইল অ্যাপ।

## ইতিহাস
২০০৪ সালে ভারতীয় ইন্সটিটিউট অব টেকনোলজির বিএইচইউ বিভাগের প্রাক্তন শিক্ষার্থী পঙ্কজ ছাপারওয়াল ও প্রভীন হেড্জ কর্তৃক  ক্রিকবাজ তৈরি করা  হয়। পরবর্তীতে ২০১০ সালে ক্রিকবাজকে ক্রিকেটের খবর ও স্কোরের জন্য মোবাইল অ্যাপসের উপযোগী করে উন্নয়ন করা হয়।  
২০১৫ সালের জানুয়ারিতে টাইমস ইন্টারনেট গো-ক্রিকেটকে (GoCricket) ক্রিকবাজের (Cricbuzz) সাথে একত্রিত করে এবং গো-ক্রিকেটের ওয়েবসাইট লিংক ক্রিকবাজের সাথে পুনর্নির্দেশ করে দেয়। এছাড়াও গো-ক্রিকেটের মোবাইল অ্যাপসকেও ক্রিকবাজের সাথে পুনর্নির্দেশ করে দেওয়া হয়। ওয়েবসাইট লিংক ও অ্যাপস পুনর্নির্দেশ করার পর গো-ক্রিকেট ও টাইমস ইন্টারনেট সামাজিক মাধ্যমে তাদের ব্যবহারকারীদের ক্রিকবাজ অনুসরণ করার জন্য বিজ্ঞপ্তি দেয়।

## বৈশিষ্ট্যসমূহ
ক্রিকবাজ তাদের ওয়েবসাইটের ফিচার বা বৈশিষ্ট্যসমূহের মধ্যে রেখেছে সরাসরি স্ট্রিমিং ক্রিকেট স্কোর, পূর্বনির্ধারিত সময়সূচি, দল ও খেলোয়াড়ের রেংকিং, আর্কাইভ, সংবাদ, নিবন্ধ, ভিডিও, চিত্রের গ্যালারি। এছাড়াও ক্রিকবাজ তাদের ব্যবহারকারীদের কথা চিন্তা করে অ্যান্ড্রয়েড, আইফোন, উইন্ডোজ ফোন, ব্ল্যাকবেরি ও নোকিয়ার জন্য আলাদা অ্যাপস তৈরি করেছে।  ক্রিকবাজে বল বাই বল স্কোর হালনাগাদ দেওয়ার পাশাপাশি লিখিত ধারাভাষ্যেরও সিস্টেম রেখেছে।

## জনপ্রিয়তা
২০২১ সালের নভেম্বর অনুযায়ী, ক্রিকবাজ অ্যালেক্সা ইন্টারনেটে সারাবিশ্বে ৩০৩ নাম্বার এবং ভারতে ৩২ নাম্বারে অবস্থান করে। এছাড়াও ২০১৪ সালে গুগল অনুসন্ধানের ক্ষেত্রে ক্রিকবাজ ভারতে ৭ম স্থান দখল করেছিল।  
২০১৪ সালে এটির মোবাইল অ্যাপস ৫০ মিলিয়ন বার ডাউনলোড এর মাইলফলক অতিক্রম করে, যেটি ভারতে সবচেয়ে বেশিবার ডাউনলোড করা অ্যাপস এবং আরও ৫০ মিলিয়ন ব্যবহারকারী কর্তৃক ওয়েবসাইটটি ব্যবহার হয়েছিল, যা ২০১৫ সালের জানুয়ারি পর্যন্ত ২.৬ বিলিয়ন বার পাতা প্রদর্শন করা হয়েছে।  আইপিএল মৌসুমে ওয়েবসাইটটির জনপ্রিয়তা আরও বেড়ে যায়।

## পৃষ্ঠপোষকতা
২০১৫ সালে আগস্ট মাসে ক্রিকবাজ ভারত ও শ্রীলঙ্কা টেস্ট সিরিজের টাইটেল পৃষ্ঠপোষক (স্পন্সর) ছিল।

## আরও দেখুন
* ইএসপিএন ক্রিকইনফো
* ক্রিকেটআর্কাইভ

## তথ্যসূত্র

## বহিঃসংযোগ
* 

বিষয়শ্রেণী:ক্রিকেট ওয়েবসাইট
বিষয়শ্রেণী:ভারতীয় ক্রীড়া ওয়েবসাইট
বিষয়শ্রেণী:বহুভাষিক ওয়েবসাইট
বিষয়শ্রেণী:২০০৪-এ ভারতে প্রতিষ্ঠিত
বিষয়শ্রেণী:দ্য টাইমস গ্রুপের কোম্পানি
বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
বিষয়শ্রেণী:টাইমস গ্রুপের প্রকাশনা
বিষয়শ্রেণী:দ্য টাইমস গ্রুপ
সুনীল অ্যামব্রিস

**সুনীল ওয়ালফোর্ড অ্যামব্রিস** (জন্ম: ২৩শে মার্চ ১৯৯৩) ওয়েস্ট ইন্ডিজ জাতীয় ক্রিকেট দলের একজন খেলোয়াড়। ২০১৭ সালের ১ ডিসেম্বর নিউজিল্যান্ডের বিপক্ষে তার টেস্ট অভিষেক ঘটে। সে তার দেশীয় ক্রিকেট ক্লাব "ওয়িন্ডওয়ার্ড আইল্যান্ড" এবং "কম্বাইন্ড ক্যাম্পাসেস অ্যান্ড কলেজেস" এর হয়ে ক্রিকেট খেলেছেন। এছাড়াও সে ক্যারিবিয়ান প্রিমিয়ার লিগ এ সেন্ট লুসিয়া জুকসের হয়ে ক্রিকেট খেলেছেন। অ্যামব্রিসই প্রথম খেলোয়াড় যে কি না টেস্টে পরপর দুইবার হিট উইকেট হন এবং প্রথম টেস্ট অভিষেকেও হিট উইকেট আউট হন।

## স্বদেশী ক্যারিয়ার
অ্যামব্রিস ২০১২-১৩ ক্যারিবিয়ান টুয়েন্টি টুয়েন্টি এ কম্বাইন্ড ক্যাম্পাসেস এর হয়ে লিওয়ার্ড আইল্যান্ডে এবং জ্যামাইকা ন্যাশনাল ক্রিকেট টিমের বিরুদ্ধে দুটি ম্যাচ খেলেন। প্রথম শ্রেণীর ক্রিকেটে "আঞ্চলিক চার দিন প্রতিযোগিতায়" তার প্রথম অভিষেক ঘটে, যখন সে ওয়িন্ডওয়ার্ড আইল্যান্ডের হয়ে ক্রিকেট খেলতো। তার প্রথম ইনিংসে, অ্যামব্রিস ২০০ বলে ১১৪ রান করেন এবং ম্যান অব দ্য ম্যাচ হন। সে  ৬ ম্যাচে ৪৬৪ রান করে ডেভন স্মিথকে পিছনে ফেলে তার অভিষেক মৌসুম শেষ করেন।

২০১৭ সালের মার্চে, ২০১৬-১৭ আঞ্চলিক চার দিন প্রতিযোগিতায় ওয়িন্ডওয়ার্ডের হয়ে লিওয়ার্ডের বিরুদ্ধে  ডাবল সেঞ্চুরি করে। 
"২০১৬-১৭ আঞ্চলিক সুপার ফিফটি" এ সে ওয়িন্ডওয়ার্ডের হয়ে সর্বোচ্চ রান সংগ্রাহকের তালিকায় স্থান করে নেয়। 
## আন্তর্জাতিক ক্যারিয়ার
অ্যামব্রিস ওয়েস্ট ইন্ডিজ অনূর্ধ্ব ১৯ ক্রিকেট দলের হয়ে অস্ট্রেলিয়াতে  ২০১২ অনূর্ধ্ব ১৯ বিশ্বকাপ খেলেন। সে পাপুয়া নিউ গিনির অনূর্ধ্ব ১৯ ক্রিকেট দলের বিরুদ্ধে ৯ চার ও ৭ ছক্কায় ৪৩ বলে ৯১ রান করেন। 
২০১৭ সালের জুনে ভারতের বিপক্ষে খেলার জন্য সে একদিনের ক্রিকেটে ওয়েস্ট ইন্ডিজ জাতীয় ক্রিকেট দলের স্কোয়াডে অন্তর্ভুক্ত হয়, কিন্তু সে খেলেন নি। ২০১৭ সালের ২৯শে সেপ্টেম্বর ইংল্যান্ডের বিরুদ্ধে তার একদিনের আন্তর্জাতিক ক্রিকেটে ওয়েস্ট ইন্ডিজের হয়ে  অভিষেক ঘটে। উক্ত ম্যাচে সে ২৭ বলে ৩৮ রানের অপরাজিত ইনিংস খেলেন।

২০১৭ সালের ১ ডিসেম্বর নিউজিল্যান্ডের বিপক্ষে তার টেস্ট অভিষেক ঘটে এবং ৬ষ্ঠ ব্যাটসম্যান হিসেবে প্রথম বলেই হিট উইকেট আউট হয়। উক্ত ম্যাচের ২য় ইনিংসে সে ছক্কা মেরে তার রানের খাতা খুলেন এবং ৬ষ্ঠ ব্যাটসম্যান হিসেবে টেস্টে এই কীর্তি গড়েন। ১০ ডিসেম্বর ২০১৭ এ নিউজিল্যান্ডের বিপক্ষে ২য় টেস্টে পুনরায় হিট উইকেট আউট হন এবং প্রথম ব্যাটসম্যান হিসেবে পরপর দুই টেস্টে হিট উইকেট আউট হওয়ার রেকর্ডেও তার নাম লেখান। উক্ত ম্যাচের ২য় ইনিংসে অপরাজিত থাকা অবস্থায় তিনি ইঞ্জুরিতে পড়ে।

## তথ্যসূত্র

## বহিঃসংযোগ
*

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:কম্বাইন্ড ক্যাম্পাসেস এন্ড কলেজেসের ক্রিকেটার
বিষয়শ্রেণী:সেন্ট ভিনসেন্ট ও গ্রেনাডাইন্সের ক্রিকেটার
বিষয়শ্রেণী:উইন্ডওয়ার্ড আইল্যান্ডসের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:উইকেট-রক্ষক
এই আমি

**এই আমি** হুমায়ূন আহমেদের ব্যক্তিগত রচনামূলক অর্থাৎ আত্মজীবনীমূলক বই। বইটি ১৯৯৩ সালে প্রথম প্রকাশিত হয়। প্রচ্ছদ তৈরি করেন সমর মজুমদার। বইটিতে তিনি বলেছেন তার নিজের কথা, আর আশেপাশের মানুষের কথা। বইটিতে আরও রয়েছে মিসির আলি, হিমু, মহামতি ফিহা সম্পর্কে তার মতামত। আরও রয়েছে আমেরিকায় থাকাকালে তার জীবনে ঘটে যাওয়া কিছু ঘটনা।

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম

## তথ্যসূত্র

## বহিঃসংযোগ

* 

বিষয়শ্রেণী:১৯৯৩-এর বই
বিষয়শ্রেণী:২১শ শতাব্দীর বই
বিষয়শ্রেণী:অন্বেষা প্রকাশনের বই
বিষয়শ্রেণী:বাংলাদেশী আত্মজীবনীমূলক বই
বিষয়শ্রেণী:হুমায়ূন আহমেদের বই
এনাজেনেসিস

**এনাজেনেসিস** হচ্ছে একটি বিবর্তনীয় প্রক্রিয়া; যার ফলে কোনো প্রজাতি বিভক্ত না হয়ে ধীরে ধীরে বিবর্তিত হয়। পক্ষান্তরে ক্ল্যাডোজেনেসিস বলতে বুঝানো হয়, নতুন প্রজাতি গঠনের সময় শাখা তৈরী হবে অথবা একটি প্রজাতি বিভক্ত হয়ে একাধিক ভগিনী প্রজাতি বা সিস্টার প্রজাতি তৈরী করবে। অর্থাৎ এনাগনেসিস এবং ক্ল্যাডোজেনেসিস একে অপরের বিপরীত।  যদিও প্রজাত্যায়নের মাধ্যমে এনাগনেসিসকে সংজ্ঞায়িত করা যায় না, তবে এনাগনেসিসের সাথে প্রজাত্যায়নের সংযোগ আছে। প্রজাত্যায়নের ফলে যখন নতুন শাখা প্রজাতির সৃষ্টি হয় এবং সেই প্রজাতির বিলুপ্তি বা কোনো নির্বাচনে অংশ না নিয়ে একদিকে ক্রমবিকশিত হয়, তখন সেখানে এনাগনেসিস ঘটে থাকে।

## প্রয়োগ
সামাজিক বিবর্তনের ক্ষেত্রে সামাজিক এনাজেনেসিস সার্বজনীন অথবা বহুল ব্যবহৃত শব্দ হিসেবে প্রবর্তিত হয়েছে। যা সমাজে আন্তঃসম্পর্ক, অভিযোজন, জটিলতা বৃদ্ধি করেছে

## সমালোচনা
কিছু কিছু বিশেষজ্ঞ এই ক্ল্যাডোজেনেসিস এবং এনাজেনেসিস উভয় শব্দ ব্যবহারের প্রতিই আপত্তি জানান।

মার্ক এরেসফিস্কি নামক বিজ্ঞানের দার্শনিক যুক্তি দেখান এনাজেনেসিসের ফলাফলই প্যারাফাইলেটিক ট্যাক্সা।

## আরো দেখুন
* Multigenomic organism

## তথ্যসূত্র

## বহিঃসংযোগ
* Diagram contrasting Anagenesis and Cladogenesis from the University of Newfoundland 

বিষয়শ্রেণী:Evolutionary biology terminology
রাণীগঞ্জ ইউনিয়ন, জগন্নাথপুর

**রাণীগঞ্জ ইউনিয়ন** বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।

## অবস্থান ও সীমানা

## ইতিহাস
দ্বাদশ শতাব্দীতে জগন্নাথপুরের বর্তমান পেরুয়ায় পাণ্ডুয়া রাজ্য স্থাপন করেছিলেন শ্রীহট্টের পৌরাণিক আমলের লাউড় রাজ্যের রাজা বিজয় মাণিক্য। বিজয় মাণিক্যের অনেক কাল পরে লাউড় ও জগন্নাথপুর রাজ্যে দিব্য সিংহ নামে নৃপতি রাজত্ব করেন। প্রায় পঞ্চদশ শতাব্দির কালে দিব্য সিংহের পৌপুত্র রাজা রামানাথ সিংহের পুত্র কেশব সিংহ জগন্নাথপুরে রাজ্যত্ব করেন। রাজা কেশবের পৌপুত্র রাজা প্রজাপ্রতি সিংহ জগন্নাথপুর রাজ্যে অধিষ্টিত হয়ে কুশিয়ারা নদীর তীরে একটি হাট নির্মাণ করে। রাজা প্রজাপ্রতি সিংহ একজন মাতৃভক্ত লোক ছিলেন । সে সুবাদে কুশিয়ারা নদীর তীরে তার স্থাপিত নতুন হাটের নাম করেন রাণীর হাট । রাজা প্রজাপ্রতির স্থাপিত এই রাণীর হাটিই পরবর্তিকালে **রাণীগঞ্জ বাজার** বা **রাণীগঞ্জ** নামে পরিচিত হয়ে আসছে । এক কালের রাণীগঞ্জ ছিল সমস্ত সুনামগঞ্জ জেলার প্রধান বাণিজ্যিক কেন্দ্র । কালের প্রবাহে ও নদী ভাঙ্গনে এই হাটটি তার প্রবাহ হারাচ্ছে । কুশিয়ার নদীর তীরে গড়ে  উঠা ঐতিহ্যবাহী হাটটি ঘিরে গড়ে উঠেছে এখানকার লোক বসতি । যা আজও বিভিন্ন ক্ষেত্রে তার নিজস্ব স্বকীয়তা সমুজ্জ্বল । 
গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন অঞ্চলাদির নামের ভিত্তিতেই ইউনিয়ন নাম রাখা হয়। এরই ধারাবাহিকতায় উক্ত ইউনিয়নের নাম করণ করা হয় **রানীগঞ্জ ইউনিয়ন**। 
## উল্লেখযোগ্য ব্যক্তিবর্গ
* ডক্টর হীরালাল চৌধুরী- বিখ্যাত বাঙালি বিজ্ঞানী
* রাগিব হোসেন চৌধুরী - সাহিত্যিক
* সুবেদার আবুল বশর চৌধুরী
* ডক্টর শাহজাহান চৌধুরী - শিক্ষাবিদ ও ভূতত্ত্ববিদ 
* এডভোকেট আবদুল খালিক চৌধুরী - রাজনীতিবিদ 
* আবদুল গণি চৌধুরী - জগন্নাথপুর থানার প্রথম দারোগা 
* মেজর আবদুল মুকিত চৌধুরী পাশা - সামরিক কর্মকর্তা 
* লায়লা রাগিব - তিরিশ বসন্তের কবি 
* মুহিব চৌধুরী - সাংবাদিক ও সমাজসেবক
* শাওন চৌধুরী- বক্সার

## আরও দেখুন
* সিলেট বিভাগ
* সুনামগঞ্জ জেলা
* জগন্নাথপুর উপজেলা

## তথ্যসূত্র


বিষয়শ্রেণী:জগন্নাথপুর উপজেলার ইউনিয়ন
ডাবল (ক্রিকেট)

**ডাবল** ক্রিকেট খেলার পরিভাষাবিশেষ। একজন ক্রিকেটার যখন কোন একটি মৌসুমের প্রথম-শ্রেণীর খেলায় এক হাজার বা ততোধিক রান এবং একশত বা ততোধিক উইকেট লাভ করতে সক্ষমতা প্রদর্শন করেন, তখন তিনি ‘ডাবল’ লাভ করেছেন বলে চিত্রিত করা হয়। ইংল্যান্ডের বাইরে এ ধরনের অসাধারণ অর্জন লাভ করা অতীব দুঃসাধ্য। কেননা, অন্যান্য দেশে তুলনামূলকভাবে প্রথম-শ্রেণীর খেলা কম আয়োজন করা হয়ে থাকে। এমনকি ইংল্যান্ডেও সাম্প্রতিক দশকগুলোয় লিস্ট এ খেলাকে প্রাধান্য দেয়ার ফলে প্রথম-শ্রেণীর খেলা আয়োজন কম করা হচ্ছে। ১৯৮৮ সালে এ ধরনের ডাবল লাভের সর্বশেষ কৃতিত্ব প্রদর্শন করেছেন ফ্রাঙ্কলিন স্টিফেনসন।

## উল্লেখযোগ্য ক্রিকেটার
উইলফ্রেড রোডস সর্বাধিক ১৬বার ডাবল লাভ করেছেন। এর পরের স্থানে রয়েছেন জর্জ হার্স্ট। তিনি ১৪বার পেয়েছেন। তন্মধ্যে, ১৯০৬ সালে অনন্য সাধারণ কৃতিত্ব ডাবল ডাবল প্রদর্শন করেছেন তিনি। ২৩৮৫ রান তোলার পাশাপাশি ২০৮ উইকেট তুলে নিয়েছেন।  জিম পার্কস সিনিয়র অনন্য সাধারণ ডাবল পেয়েছেন। ১৯৩৭ সালে ৩০০০ রান ও ১০০ উইকেট লাভের মাধ্যমে। একমাত্র ক্রিকেটার হিসেবে মরিস টেট ইংল্যান্ডের বাইরে ডাবল লাভ করেছেন। ১৯২৬-২৭ মৌসুমে এমসিসি দলের সাথে ভারত ও সিলন গমন করে ১১৯৩ রান ও ১১৬ উইকেট পেয়েছিলেন।

## উইকেট-রক্ষকের ডাবল
‘উইকেট-রক্ষকের ডাবলে’ এক উইকেট-রক্ষকের এক হাজার বা ততোধিক রান ও একশত বা ততোধিক ডিসমিসাল ঘটানোর বিষয়টি জড়িয়ে রয়েছে। এ ধরনের কৃতিত্ব অতি দুর্লভ ঘটনারূপে বিবেচ্য। কেবলমাত্র লেস অ্যামিস তিনবার ও জন মারে একবার এ কৃতিত্ব প্রদর্শনে সক্ষমতা দেখিয়েছেন।

## তথ্যসূত্র

## বহিঃসংযোগ
* মরিস টেটের মৌসুমভিত্তিক ব্যাটিং ও বোলিং পরিসংখ্যান

ডাবল (ক্রিকেট)